תקנות חוקרים פרטיים ושירותי שמירה (ערבות בנקאית ערובה אחרת או ביטוח)

{{ח:התחלה}}
{{ח:כותרת|תקנות חוקרים פרטיים ושירותי שמירה (ערבות בנקאית ערובה אחרת או ביטוח), תשע״א–2010}}

{{ח:פתיח-התחלה}}
{{ח:תיבה|ק״ת תשע״א, 264|תקנות חוקרים פרטיים ושירותי שמירה (ערבות בנקאית ערובה אחרת או ביטוח)|https://olaw.org.il/takanot/takanot-6951.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק חוקרים פרטיים ושירותי שמירה#סעיף 19|סעיף 19(א1)}} {{ח:חיצוני|חוק חוקרים פרטיים ושירותי שמירה|לחוק חוקרים פרטיים ושירותי שמירה, התשל״ב–1972}} (להלן – החוק), ולאחר התייעצות עם המפקח, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הוועדה“ – ועדת הרישוי שלפי {{ח:חיצוני|חוק חוקרים פרטיים ושירותי שמירה#סעיף 2|סעיף 2 לחוק}};
{{ח:ת|סוג=הגדרה}} ”מבקש רישיון“ – מבקש רישיון לקיים משרד לשירותי שמירה או לארגן שירותי שמירה;
{{ח:ת|סוג=הגדרה}} ”המפקח“ ו”מבטח“ – כהגדרתם {{ח:חיצוני|חוק חוקרים פרטיים ושירותי שמירה#סעיף 19|בסעיף 19 לחוק}}.

{{ח:סעיף|2|חובת הפקדת ערבות בנקאית או ערובה אחרת או ביטוח}}
{{ח:ת}} מבקש רישיון יפקיד בידי הוועדה, ערבות בנקאית או ערובה מתאימה אחרת או אישור על שעשה ביטוח לשם הבטחת פיצויו של מי שנפגע עקב מעשה או מחדל של מבקש הרישיון או של שומרים המועסקים על ידו בשירותי שמירה, הכל להנחת דעתה של הוועדה.

{{ח:סעיף|3|ערבות בנקאית}}
{{ח:תת|(א)}} החליט מבקש הרישיון להפקיד ערבות בנקאית בידי הוועדה, תהיה הערבות הבנקאית בסכום שלא יפחת משישה מיליון שקלים חדשים, לטובת יושב ראש הוועדה.
{{ח:תת|(ב)}} ערבות בנקאית תהיה בלתי מותנית, ולא תהיה ניתנת לביטול, שעבוד או עיקול.
{{ח:תת|(ג)}} נוסח כתב הערבות הבנקאית יהיה לפי נוסח להנחת דעתה של הוועדה ובלבד שיכלול לפחות את הפרטים האמורים בתקנת משנה (א) ו־(ב).
{{ח:תת|(ד)}} ראתה הוועדה כי נסיבות העניין מצדיקות זאת, רשאית היא, מטעמים שיירשמו, לדרוש ממבקש הרישיון לשנות את סכום הערבות הבנקאית, ובלבד שיושב ראש הוועדה השתכנע כי הפקדת ערבות כאמור תבטיח את פיצויו של מי שנפגע עקב מעשה או מחדל של מבקש הרישיון או של שומרים המועסקים על ידו בשירותי שמירה.
{{ח:תת|(ה)}} הוועדה לא תקבל ערבות בנקאית שסכומה נמוך מהסכום הקבוע בתקנת משנה (א) או מהסכום ששונה לפי תקנת משנה (ד).

{{ח:סעיף|4|ערובה אחרת}}
{{ח:תת|(א)}} הוועדה רשאית להורות למבקש רישיון להפקיד ערובה מתאימה אחרת במקום ערבות בנקאית.
{{ח:תת|(ב)}} הורתה הוועדה כאמור בתקנת משנה (א), רשאית היא להתנות תנאים להפקדת ערובה מתאימה אחרת.
{{ח:תת|(ג)}} על ערובה מתאימה אחרת כאמור תחול {{ח:פנימי|סעיף 3|תקנה 3(ב) עד (ה)}}, בשינויים המחויבים.

{{ח:סעיף|5|ביטוח}}
{{ח:תת|(א)}} בחר מבקש רישיון לעשות ביטוח, יהיה הביטוח למשרד לשירותי שמירה או לארגון שירותי שמירה ולשומרים המועסקים במשרד או בארגון, אצל מבטח כמפורט להלן:
{{ח:תתת|(1)}} ביטוח אחריות מקצועית – בסכום ביטוח שלא יפחת משני מיליון שקלים חדשים למקרה ביטוח ולתקופת ביטוח;
{{ח:תתת|(2)}} ביטוח כלפי נזקי צד שלישי – בסכום שלא יפחת מארבעה מיליון שקלים חדשים למקרה ביטוח ולתקופת ביטוח.
{{ח:תת|(ב)}} ראתה הוועדה כי נסיבות העניין מצדיקות זאת, רשאית היא, מטעמים שיירשמו, לדרוש ממבקש הרישיון לשנות את סכום הביטוח ובלבד שיושב ראש הוועדה השתכנע כי סכום הביטוח כאמור יבטיח את פיצויו של מי שנפגע עקב מעשה או מחדל של מבקש הרישיון או של שומרים המועסקים על ידו בשירותי שמירה.

{{ח:סעיף|6|מימוש הערבות הבנקאית, ערובה אחרת או תשלום תגמולי ביטוח}}
{{ח:תת|(א)}} מימוש ערבות בנקאית או ערובה מתאימה אחרת שאישרה הוועדה, או תשלום תגמולי ביטוח, לזכות מי שנפגע ממעשה או מחדל של משרד לשירותי שמירה של ארגון שמירה או של שומר המועסק אצל אחד מאלה, יהיה לפי קביעת בית המשפט זולת אם קיים המשרד לשירותי שמירה או ארגון השמירה או השומר המועסק אצל אחד מאלה את חיובו כלפי הנפגע בדרך אחרת.
{{ח:תת|(ב)}} קבע בית המשפט, כאמור בתקנת משנה (א), את מימוש הערבות הבנקאית, הערובה האחרת או תגמולי הביטוח, ישלם יושב ראש הוועדה את התשלום, עם הצגת אחד מאלה:
{{ח:תתת|(1)}} פסק דין של בית משפט בתובענה של הנפגע נגד משרד לשירותי שמירה או ארגון שירותי שמירה או שומר המועסק במשרד לשירותי שמירה או בארגון שירותי שמירה;
{{ח:תתת|(2)}} הסכם פשרה בין נפגע ובין משרד לשירותי שמירה או ארגון שירותי שמירה או שומר שאחד מאלה מעסיק שקיבל תוקף של פסק דין;
{{ח:תתת|(3)}} פסק בורר שאישר בית המשפט בסכסוך בין נפגע ובין משרד לשירותי שמירה או ארגון שירותי שמירה או שומר שאחד מאלה מעסיק.

{{ח:סעיף|7|תחילה}}
{{ח:ת}} תחילתן של תקנות אלה ארבעה חודשים מיום פרסומן.

{{ח:חתימות|ט״ו בכסלו התשע״א (22 בנובמבר 2010)}}
* '''יעקב נאמן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]